smcproject/ml-wiki-sentences huggingface dataset:
അറിവോടുകൂടി കള്ളനാണയം ഇറക്കുമതി ചെയ്യുക ലോർഡ് ചാൻസലറെയോ, ലോർഡ് ഹൈ ട്രഷററെയോ, രാജാവിന്റെ ജോലി ചെയ്യുന്ന ന്യായാധിപരെയോ കൊല്ലുക.
രാജാവിന്റെ പ്രത്യേകാധികാരം
രാജ്യദ്രോഹം എന്താണെന്ന് നിർണയിക്കാനുള്ള രാജാവിന്റെ അധികാരത്തെ ഈ നിയമം പരിമിതപ്പെടുത്തിയിരുന്നില്ല.
ആവശ്യമുള്ളപ്പോൾ നിയമത്തിന്റെ പരിധി വർദ്ധിപ്പിക്കാനുള്ള അധികാരം നിയമപാലകർക്ക് നൽകിക്കൊണ്ടുള്ള ഒരു പ്രത്യേക വകുപ്പ് ഈ നിയമത്തിലുണ്ടായിരുന്നു.
ഈ നിയമം ബ്രിട്ടന്റെ അമേരിക്കയിലുള്ള കോളനികളിലും ബാധകമായിരുന്നു.
മേരിലാന്റ് , വിർജീനിയ എന്നീ കോളനികളിൽ രാജ്യദ്രോഹത്തിനുള്ള ചില വധശിക്ഷകൾ നടപ്പായിട്ടുണ്ടെങ്കിലും രണ്ടുപേരെയേ വലിച്ചിഴയ്ക്കുകയും തൂക്കിലിടുകയും കഷണങ്ങളാക്കുകയും ചെയ്തിട്ടുള്ളൂ.
ഇതിനു ശേഷമുള്ള വിധികൾ മാപ്പു നൽകലിലോ തൂക്കിക്കൊല്ലലിലോ അവസാനിക്കുകയാണുണ്ടായത്.
ആദ്യകാലങ്ങളിൽ ഒരു സാക്ഷി മൊഴി കണക്കിലെടുത്ത് ഒരാളെ രാജ്യദ്രോഹക്കുറ്റത്തിന് ശിക്ഷിക്കാനാവുമായിരുന്നു.
1552-ൽ ഇത് രണ്ടു സാക്ഷി മൊഴികളായി വർദ്ധിപ്പിച്ചു.
കുറ്റം ചെയ്തതായി സംശയിക്കുന്നവരെ ആദ്യം രഹസ്യമായി പ്രൈവി കൗൺസിൽ ചോദ്യം ചെയ്തശേഷമായിരുന്നു പരസ്യ വിചാരണ നടത്തിയിരുന്നത്.
പ്രതികൾക്ക് സാക്ഷികളെ കൊണ്ടുവരാനോ അഭിഭാഷകനെ നിയമിക്കാനോ അവകാശമുണ്ടായിരുന്നില്ല.
വിചാരണയുടെ തുടക്കത്തിൽ തന്നെ പ്രതികൾ കുറ്റം ചെയ്തതായി കണക്കാക്കുകയായിരുന്നു പതിവ്.
ഈ രീതി കാരണം രാജ്യദ്രോഹക്കുറ്റം ആരോപിക്കപ്പെടുന്നവർ നൂറ്റാണ്ടുകളോളം നിയമപരമായ വിവേചനമനുഭവിക്കുന്നുണ്ടായിരുന്നു.
ഇത് പതിനേഴാം നൂറ്റാണ്ടിന്റെ അവസാനസമയം വരെ തുടർന്നു.
വിഗ് പാർട്ടി അംഗങ്ങളായ രാഷ്ട്രീയക്കാർക്കെതിരേ രാഷ്ട്രീയ ലക്ഷ്യം വച്ചുള്ള രാജ്യദ്രോഹാരോപണങ്ങൾ തുടരെ വരാൻ തുടങ്ങിയപ്പോൾ 1695-ലെ രാജ്യദ്രോഹ നിയമം നിർമ്മിക്കപ്പെട്ടു.
ഇത് പ്രതികൾക്ക് അഭിഭാഷകരെ അനുവദിച്ചു.
സാക്ഷികളെ കൊണ്ടുവരാനുള്ള അവകാശവും കുറ്റപത്രത്തിന്റെ ഒരു പകർപ്പ് കിട്ടാനുള്ള അവകാശവും ലഭിച്ചത് ഇതോടെയാണ്.
രാജാവിന്റെ ജീവനെടുക്കാൻ ശ്രമിച്ചു എന്ന കുറ്റാരോപണത്തിനൊഴികെ മൂന്നു വർഷത്തിനുള്ളിൽ ഇവരെ വിചാരണ ചെയ്യണമെന്നതും നിർബന്ധമായിരുന്നു.
ശിക്ഷ നടപ്പാക്കൽ
ശിക്ഷ വിധിച്ച ശേഷം പ്രതികളെ കുറച്ചുനാൾ ജയിലിൽ താമസിപ്പിച്ച ശേഷമായിരുന്നു ശിക്ഷ നടപ്പാക്കുന്ന സ്ഥലത്തേയ്ക്ക് കൊണ്ടുപോയിരുന്നത്.
ആദ്യമാദ്യം ഈ യാത്ര കുതിരയ്ക്കു പിന്നിൽ കെട്ടി നിലത്തുകൂടി ഇഴച്ചുകൊണ്ടായിരുന്നുവെങ്കിൽ പിന്നീട് ഇതിനായി ഹർഡിൽ എന്ന പ്രത്യേക ചട്ടക്കൂട് ഉപയോഗിക്കാൻ തുടങ്ങി.
ആരാച്ചാരുടെ അടുത്ത് ജീവനുള്ള പ്രതി എത്തിച്ചേരണമെന്ന ആഗ്രഹം മൂലമാണ് ഈ സംവിധാനം കൊണ്ടുവന്നതെന്ന് ചരിത്രകാരൻ ഫ്രെഡറിക് വില്യം മൈറ്റ്ലാന്റ് അഭിപ്രായപ്പെട്ടിട്ടുണ്ട്.
റ്റു ഡ്രോ (വലിക്കുക) എന്ന വാക്ക് ചില ആശയക്കുഴപ്പങ്ങൾക്ക് കാരണമായിട്ടുണ്ട്.
ആന്തരാവയവങ്ങൾ വലിച്ചു പുറത്തിടുക; കുതിരയുടെ പിന്നിൽ കെട്ടി വലിച്ചുകൊണ്ടു പോവുക എന്നീ അർത്ഥങ്ങൾ ഈ വാക്കിനുണ്ടെന്ന് കരുതപ്പെട്ടിരുന്നു.
ഡ്രോ എന്ന വാക്ക് ഹാങ് എന്ന വാക്കിനു ശേഷം വരുന്നതിനാൽ ആന്തരാവയവങ്ങൾ വലിച്ചു പുറത്തെടുക്കുക എന്ന അർത്ഥമായിരിക്കും ശരി എന്ന് രാം ശരൺ ശർമ എന്ന ചരിത്രകാരൻ അഭിപ്രായപ്പെട്ടിട്ടുണ്ട്.
ചരിത്രകാരനും എഴുത്തുകാരനുമായിരുന്ന ഇയാൻ മോർട്ടിമർ ഇതിനെതിരഭിപ്രായം പ്രകടിപ്പിച്ചിട്ടുണ്ട്.
ഒരുപന്യാസത്തിൽ ആന്തരാവയവങ്ങൾ പുറത്തെടുക്കുന്നതിനെ പ്രത്യേകമായി വിവരിക്കുന്നത് സമീപകാലത്ത് തുടങ്ങിയ ഒരു ഏർപ്പാടാണെന്നാണ് അദ്ദേഹം പറയുന്നത്.
ഡ്രോയിംഗ് എന്നാൽ ആന്തരാവയവങ്ങൾ വലിച്ചെടുക്കുകയാനെന്ന് പറയുന്നത് അസംബന്ധമാണെന്നാണ് അദ്ദേഹത്തിന്റെ അഭിപ്രായം.
തൂക്കിലേറ്റുന്നതിനു ശേഷം ഡ്രോയിംഗ് പരാമർശിക്കുന്നത് അത് വധശിക്ഷയുടെ പൂരകമായ പ്രക്രീയയാണെന്നതു കൊണ്ടാണ് അദ്ദേഹത്തിന്റെ അഭിപ്രായം.
വധിക്കപ്പെട്ട പ്രതികളുടെ ശിരസ്സുകൾ ലണ്ടൻ പാലത്തിനു മുകളിൽ ശൂലത്തിലേറ്റി പ്രദർശിപ്പിക്കുമായിരുന്നു.
1648-ൽ രാജാവിന്റെ ന്യായാധിപരെ വധിക്കുന്നതിന്റെ ചിത്രീകരണം.
ചാൾസ് ഒന്നാമൻ വധശിക്ഷ കാത്തിരിക്കുന്നു.
താഴെ ഒരാളെ തൂക്കിലിട്ടിരിക്കുന്നതും ഒരാളെ കഷണങ്ങളാക്കുന്നതും കാണാം.
പൊതുജനത്തിന്റെ പ്രതികരണം
മേരി I ഭരിച്ചിരുന്ന കാലത്ത് ദൃക്സാക്ഷികൾ ഈ ശിക്ഷാരീതിയെ പിൻതുണച്ചിരുന്നു എന്ന് റിപ്പോർട്ടുകളുണ്ട്.
വലിച്ചിഴച്ചു കൊണ്ടുപോവുന്നതിനിടെ പ്രതികൾക്ക് ജനക്കൂട്ടത്തിന്റെ രോഷം ഏറ്റുവാങ്ങേണ്ടിവരുമായിരുന്നുവത്രേ.
വില്യം വാലാസിന്റെ ആക്രമിക്കുകയും, ചാട്ടവാറടിക്കുകയും, ചീഞ്ഞ ഭക്ഷണവും, ചവറും മറ്റുമെറിയുകയും ചെയ്തിരുന്നു.
തോമസ് പ്രിച്ചാർഡ് എന്ന പാതിരിയെ 1587-ൽ ശിക്ഷ നടപ്പാക്കുന്ന സ്ഥലത്തെത്തിച്ചപ്പോൾ കഷ്ടിച്ച് ജീവനുള്ള അവസ്ഥയിലായിരുന്നുവത്രേ.
മറ്റു ചില റിപ്പോർട്ടുകളിൽ മതഭ്രാന്തരോ ദൈവിക പരിവേഷമുള്ളതോ ആയ ആൾക്കാർ നാട്ടുകാരെ പ്രതികളെ ആക്രമിക്കുന്നതിൽ നിന്ന് പിൻതിരിപ്പിക്കുമായിരുന്നുവത്രേ.
ഒരു പാതിരി കുറ്റമേറ്റുപറഞ്ഞ് പശ്ചാത്തപിക്കൂ എന്നാവശ്യപ്പെട്ട് പ്രതിയുടെ കൂടെനടക്കുന്ന ചടങ്ങ് ഉണ്ടായിവന്നുവത്രേ.
സാമുവൽ ക്ലാർക്കിന്റെ റിപ്പോർട്ടനുസരിച്ച് വില്യം പെർക്കിൻസ് (1558–1602) എന്ന പ്യൂരിറ്റാൻ പാതിരി ഒരിക്കൽ ഒരു യുവാവിനെ ദൈവം തന്നോടു ക്ഷമിച്ചു എന്ന് വിശ്വസിപ്പിക്കുന്നതിൽ വിജയിച്ചുവത്രേ.
"പേടിച്ചിരുന്നതുപോലെ നരകത്തിൽ പോകുന്നതിൽ നിന്ന് രക്ഷപ്പെട്ട് സ്വർഗ്ഗത്തിലേയ്ക്കുള്ള വാതിൽ തന്റെ ആത്മാവിനു മുന്നിൽ തുറക്കുന്നത് നേരിട്ടു കണ്ടമാതിരി കണ്ണിൽ സന്തോഷാശ്രുക്കളുമായാണ്" യുവാവ് മരിച്ചതെന്ന് അദ്ദേഹം പറയുന്നു.
നടപടിക്രമം
രാജാവിന്റെ ഉത്തരവ് ഉറക്കെ വായിച്ച ശേഷം ജനങ്ങളോട് കഴുമരത്തിൽ നിന്ന് ദൂരെ മാറി നിൽക്കാനാവശ്യപ്പെട്ട ശേഷം പ്രതിയോട് അവരെ അഭിസംബോധന ചെയ്ത് സംസാരിക്കാനാവശ്യപ്പെടുമായിരുന്നു.
ഇത്തരം പ്രസംഗങ്ങൾ മിക്കവയും കുറ്റസമ്മതങ്ങളായിരുന്നു (ചിലരേ രാജ്യദ്രോഹം സമ്മതിച്ചിരുന്നുള്ളൂ).
എന്നിരുന്നാലും ഈ പ്രസംഗങ്ങൾ പാതിരിയും ഷെരീഫും സൂക്ഷ്മമായി നിരീക്ഷിക്കുമായിരുന്നുവത്രേ.
ഇവർ പ്രസംഗം നിറുത്താനായി ചിലപ്പോൾ ഇടപെടുകയും ചെയ്യുമായിരുന്നുവത്രേ.
1588-ൽ കത്തോലിക്കാ പാതിരിയായിരുന്ന വില്യം ഡീൻ എന്നയാളുടെ പ്രസംഗം നിറുത്താനായി അയാളുടെ വായിൽ തുണി കുത്തിത്തിരുകേണ്ടിവന്നു.
ഇതിനാൽ അയാൾ ശ്വാസം മുട്ടി മരണത്തിനടുത്തെത്തിയത്രേ.
ദേശത്തിനോടുള്ള കൂറും രാഷ്ട്രീയവും സംബന്ധിച്ചുള്ള ചോദ്യങ്ങൾ ചിലപ്പോൾ പ്രതിയോട് ചോദിക്കപ്പെടുമായിരുന്നുവത്രേ.
1591-ൽ എഡ്മണ്ട് ജെന്നിംഗ്സ് എന്ന പാതിരിയോട് കത്തോലിക്ക പുരോഹിതരെ വേട്ടയാടിയിരുന്ന റിച്ചാർഡ് ടോപ്ക്ലിഫ് എന്നയാൾ "രാജ്യദ്രോഹം ഏറ്റുപറയാൻ" ആവശ്യപ്പെട്ടപ്പോൾ "ദിവ്യബലി കൊടുക്കുന്നത് രാജ്യദ്രോഹമാണെങ്കിൽ ഞാൻ അതേറ്റുപറയുകയും അതിൽ അഭിമാനിക്കുകയും ചെയ്യുന്നു" എന്നാണ് മറുപടി ലഭിച്ചത്.
ഇതോടെ ടോപ്ക്ലിഫ് പാതിരിയോട് വായടയ്ക്കാൻ ആവശ്യപ്പെടുകയും ആരാച്ചാരോട് ഇദ്ദേഹത്തെ തൂക്കിലിടാൻ ആജ്ഞാപിക്കുകയും ചെയ്തത്രേ.
ചിലപ്പോൾ കുറ്റം തെളിയിച്ച സാക്ഷിയും ശിക്ഷ നടക്കുന്ന സ്ഥലത്തുണ്ടാവുമായിരുന്നുവത്രേ.
1582-ൽ തോമസ് ഫോർഡ് എന്ന പാതിരിയെ വധിച്ച സമയത്ത് സർക്കാരിന്റെ ചാരനായിരുന്ന ജോൺ മുണ്ടേ സ്ഥലത്തുണ്ടായിരുന്നുവത്രേ.
പാതിരി നിരപരാധിയാണെന്ന് അവകാശപ്പെട്ടപ്പോൾ മുണ്ടേ ഷെരീഫിനെ പിന്തുണയ്ക്കുകയും കുറ്റസമ്മതമൊഴിയെപ്പറ്റി ഓർമിപ്പിക്കുകയും ചെയ്തുവത്രേ.
തടവിൽ കഴിഞ്ഞ സമയത്ത് പ്രതികളോടുള്ള പെരുമാറ്റം എങ്ങനെയായിരുന്നുവെന്നതും ഇത്തരം പ്രസംഗങ്ങളുടെ ഉള്ളടക്കവും തമ്മിൽ ബന്ധമുണ്ടായിരുന്നുവത്രേ.
ജെസ്യൂട്ട് പുരോഹിതന്മാർ തടവിൽ പീഡനമനുഭവിക്കുമായിരുന്നുവെങ്കിലും അവരായിരുന്നു ഏറ്റവും ധാർഷ്ട്യം കാണിച്ചിരുന്നത്.
കുലീനന്മാരാണത്രേ ഏറ്റവുമധികം ഖേദം പ്രകടിപ്പിച്ചിരുന്നത്.
വയറു കീറി വധശിക്ഷ നടപ്പാക്കുമോ എന്ന ഭയവും അനന്തരാവകാശികളെ സ്വത്തവകാശത്തിൽ നിന്ന് വിലക്കുമോ എന്ന ഭയവുമായിരുന്നിരിക്കണം ഇതിനു കാരണം.
ഇതിനാൽ ദേശദ്രോഹമല്ലാത്തതും എന്നാൽ ഗുരുതരമായതുമായ ഒരു കുറ്റം ചെയ്തു എന്ന് അംഗീകരിക്കുകയായിരുന്നുവത്രേ ഇവരെ സംബന്ധിച്ചിടത്തോളം ബുദ്ധിപരമായ മാർഗ്ഗം.
പ്രതികളെ ചിലപ്പോൾ നിർബന്ധിച്ച് മറ്റുള്ളവരെ വധിക്കുന്നതിന് സാക്ഷ്യം വഹിപ്പിക്കുമായിരുന്നുവത്രേ.
വിവസ്ത്രരാക്കി കുറച്ചു സമയം ഒരു കോണിയിൽ നിന്നോ വണ്ടിയിൽ നിന്നോ തൂക്കിലിട്ടശേഷം മരണത്തിലെത്തും മുൻപ് പ്രതികളെ താഴെയിറക്കുമായിരുന്നു.
ചില പ്രതികൾ ഈ സമയത്തു തന്നെ മരിക്കുമായിരുന്നുവത്രേ.
ജോൺ പൈൻ എന്ന കത്തോലിക്കാ പാതിരിയുടെ മരണം ഒരുകൂട്ടം ആൾക്കാർ അദ്ദേഹത്തിന്റെ കാലിൽ പിടിച്ചു താഴേയ്ക്ക് വലിച്ചതിനാൽ പെട്ടെന്നുതന്നെ സംഭവിച്ചുവത്രേ.
വില്യം ഹാക്കറ്റ് (മരണം 1591) എന്നയാളെ തൂക്കിലിട്ടയുടെനേ തന്നെ താഴെയിറക്കി ജീവനോടെ വയറു കീറുകയും ജനനേന്ദ്രിയങ്ങൾ ഛേദിക്കക്കയും ചെയ്തുവത്രേ.
ഇപ്രകാരം ചെയ്തത് അയാളുടെ അനന്തരാവകാശികളുടെ രക്തം അശുദ്ധമായതു കാരണം സ്വത്തിന്മേലുള്ള അവരുടെ അവകാശം ഇല്ലാതായി എന്നു കാണിക്കാനാണെന്നാണ് എഡ്വാർഡ് കോക്ക് പറയുന്നത്.
വയറു കീറിക്കഴിഞ്ഞും ജീവനുണ്ടായിരിക്കുന്ന ആൾക്കാർ അവരുടെ കുടൽമാല കരിക്കുന്നതിന് സാക്ഷ്യം വഹിക്കുമായിരുന്നു.
ഇതിനു ശേഷം ഹൃദയം എടുത്തുമാറ്റുകയും ശരീരം നാലു കഷണങ്ങളായി മുറിക്കുകയും ചെയ്യുമായിരുന്നു.
ചാൾസ് ഒന്നാമനെ വധിച്ച കുറ്റത്തിന് 1660-ൽ തോമസ് ഹാരിസൺ എന്ന സൈനികനെ ഏതാനും മിനിട്ടുകൾ തൂക്കിലിട്ട ശേഷം വയറുകീറിയപ്പോൾ അദ്ദേഹം ആരാച്ചാരെ തല്ലിയത്രേ.
ഇതോടെ പെട്ടെന്നുതന്നെ ശിരഛേദം നടത്തുകയായിരുന്നു ചെയ്തത്.
അയാളുടെ കുടൽമാല അടുത്തുള്ള തീയിൽ കത്തിക്കുകയുണ്ടായി.
ജോൺ ഹൗട്ടൺ 1535-ൽ തന്റെ വയറു കീറിയ അവസരത്തിൽ പ്രാർത്ഥിക്കുകയായിരുന്നുവത്രേ.
അവസാന നിമിഷങ്ങളിൽ "യേശുവേ, നീ എന്റെ ഹൃദയം കൊണ്ടെന്തു ചെയ്യും" എന്ന് കരഞ്ഞുപറഞ്ഞുകൊണ്ടാണത്രേ ഇദ്ദേഹം മരിച്ചത്.
ആരാച്ചാരന്മാരുടെ പരിചയക്കുറവുകാരണം ശിക്ഷ നടപ്പാക്കന്നതിൽ പല പ്രശ്നങ്ങളുമുണ്ടാവുമായിരുന്നു.
1606 ജനുവരിയിൽ ഗൈ ഫാവ്ക്സിനെ വെടിമരുന്നു ഗൂഢാലോചനക്കുറ്റത്തിന് വധിക്കാനുള്ള നടപടിക്രമത്തിനിടെ ഇയാൾ തൂക്കുമരത്തിൽ നിന്ന് ചാടി കഴുത്തൊടിഞ്ഞു മരിച്ചുവത്രേ.
സർ തോമസ് ആംസ്ട്രോങ്ങിന്റെ വധം 1684 കഷണങ്ങളാക്കുന്ന രീതി
ശരീരം കഷണങ്ങളാക്കുന്നതെങ്ങനെ എന്നതു സംബന്ധിച്ച് കൃത്യമായ വിവരങ്ങൾ ലഭ്യമല്ല.
തോമസ് ആംസ്ട്രോങ്ങിന്റെ വധത്തിന്റെ ചിത്രത്തിൽ നിന്ന് വ്യക്തമാകുന്നത് ആരാച്ചാർ അരയിൽ വച്ച് കാലുകൾ ഛേദിച്ചു മാറ്റിയിരിക്കുന്നതായും നട്ടെല്ലിനു മുകളിലൂടെ ശരീരം നെടുകേ മുറിക്കുന്നതായുമാണ്.
ശരീരഭാഗങ്ങൾ പ്രതികൾക്ക് പിന്തുണ കിട്ടിയിരുന്ന സ്ഥലങ്ങളിൽ പ്രദർശിപ്പിക്കാറുണ്ടായിരുന്നു.
തെക്കുനിന്നുള്ള യാത്രക്കാർ ലണ്ടൻ നഗരത്തിൽ പ്രവേശിച്ചിരുന്ന ലണ്ടൻ പാലത്തിലായിരുന്നു ശിരസ്സുകൾ പ്രദർശിപ്പിച്ചിരുന്നത്.
പലരും ഇതെക്കുറിച്ചെഴുതിയിട്ടുണ്ട്.
ഇപ്രകാരം ലണ്ടൻ പാലത്തിൽ ശിരസ്സുകൾ പ്രദർശിപ്പിക്കുന്നത് 1678-ൽ വില്യം സ്റ്റാലിയുടെ മരണത്തോടെ ഇല്ലാതെയായി.
കെട്ടിച്ചമയ്ക്കപ്പെട്ട മാർപ്പാപ്പയുടെ ഗൂഢാലോചന ആരോപിച്ചായിരുന്നു ഇദ്ദേഹത്തെ വധിച്ചത്.
ഇയാളുടെ ശരീരഭാഗങ്ങൾ ബന്ധുക്കൾക്ക് തിരികെക്കൊടുക്കപ്പെട്ടു.
അവർ നടത്തിയ ശവസംസ്കാരച്ചടങ്ങ് ഗംഭീരമായിരുന്നതു കാരണം കൊറോണർ ക്ഷുഭിതനാവുകയും ശരീരം വീണ്ടും മാന്തിയെടുത്ത് നഗരവാതിൽക്കൽ പ്രദർശിപ്പിക്കാൻ ഉത്തരവിടുകയും ചെയ്തു.
സ്റ്റാലിയുടേതായിരുന്നു ലണ്ടൻ പാലത്തിൽ വയ്ക്കപ്പെട്ട അവസാന ശിരസ്സ്.
മാർപ്പാപ്പയുടെ ഗൂഢാലോചനയിൽ പങ്കാളിയാണെന്നാരോപിച്ച് വധിച്ച മറ്റൊരാളായിരുന്നു ഒളിവർ പ്ലങ്കറ്റ് .
ഇദ്ദേഹം അർമാഘ് എന്ന സ്ഥലത്തെ ആർച്ച് ബിഷപ്പായിരുന്നു.
1681 ജൂലൈയിലായിരുന്നു ശിക്ഷ നടപ്പിലാക്കിയത്.
ആരാച്ചാർക്ക് കൈക്കൂലി കൊടുത്ത് ശരീരഭാഗങ്ങൾ കരിച്ചുകളയാതെ രക്ഷിക്കപ്പെട്ടുവത്രേ.
ഇദ്ദേഹത്തിന്റെ ശിരസ്സ് ഇപ്പോൾ ഡ്രോഘെഡയിലെ സെന്റ് പീറ്റേഴ്സ് റോമൻ കത്തോലിക് പള്ളിയിൽ സൂക്ഷിച്ചിട്ടുണ്ട്.
ഇംഗ്ലണ്ടിൽ വധിക്കപ്പെട്ട അവസാന കത്തോലിക്കാ പാതിരിയായിരുന്നുവത്രേ പ്ലങ്കറ്റ്.
1745-ലെ ജേക്കോബൈറ്റ് റൈസിംഗിൽ പങ്കെടുത്തവരെ ഇപ്രകാരം വധിച്ചിരുന്നു.
ഈ കാലമായപ്പോഴേയ്ക്കും പ്രതികൾ എന്തുമാത്രം വേദനയനുഭവിക്കണം എന്നു തീരുമാനിക്കാൻ ആരാച്ചാർമാർക്ക് അധികാരമുണ്ടായിരുന്നു.
ഇവരുടെ ശരീരം കീറിമുറിച്ചത് മരണശേഷമായിരുന്നുവത്രേ.
1781-ൽ ഫ്രഞ്ച് ചാരനായിരുന്ന ഫ്രാൻസ്വാ ഹെൻട്രി ഡെ ലാ മോട്ടെ എന്നയാളെ ഒരു മണിക്കൂറോളം തൂക്കിലിട്ടശേഷമാണ് ഹൃദയം മുറിച്ചെടുത്ത് കത്തിച്ചുകളഞ്ഞത്.
ഡേവിഡ് ടൈറി എന്നയാളെ ഇപ്രകാരം ശിക്ഷിച്ചപ്പോൾ ജനക്കൂട്ടം ശരീരഭാഗങ്ങൾക്കായി വഴക്കുണ്ടാക്കിയത്രേ.
വിരലുകളും മറ്റും ആൾക്കാർ കൗതുകവസ്തു എന്ന നിലയിൽ എടുത്തുകൊണ്ടുപോവുകയുണ്ടായി.
1803-ൽ എഡ്വാർഡ് ഡെസ്പാർഡ് എന്നയാളെയും ആറ് കൂട്ടുപ്രതികളെയും ശിക്ഷിച്ചപ്പോൾ ജയിലിൽ തന്നെ വലിച്ചിഴച്ചാണ് നടപടിക്രമം പൂർത്തിയാക്കിയത്.
ശിക്ഷയ്ക്ക് സാക്ഷ്യം വഹിക്കാൻ ഇരുപതിനായിരത്തോളം ജനങ്ങളുണ്ടായിരുന്നുവത്രേ.
ജേറേമിയാ ബ്രാൻഡ്രെത്തിന്റെ ശിരസ്സ്.
ഇംഗ്ലണ്ടിൽ വലിച്ചിഴച്ച് തൂക്കിലിട്ട് കഷണങ്ങളാക്കി കൊല്ലപ്പെട്ട അവസാന ആൾക്കാരിലൊന്നാണിയാൾ.
1790-ലെ രാജ്യദ്രോഹനിയമം സ്ത്രീകളുടെ ശിക്ഷ തൂക്കിക്കൊലയാക്കി മാറ്റി.
1814-ലെ രാജ്യദ്രോഹനിയമം നിയമത്തിൽ വീണ്ടും പരിഷ്കാരങ്ങൾ കൊണ്ടുവന്നു.
സാമുവൽ റോമില്ലിയായിരുന്നു ഈ നിയമം കൊണ്ടുവന്നത്.
ചില മോഷണക്കുറ്റങ്ങൾക്കും മറ്റു ചില കുറ്റങ്ങൾക്കും നൽകിവന്നിരുന്ന വധശിക്ഷ ഈ നിയമം എടുത്തുകളഞ്ഞു.
1814-ൽ രാജ്യദ്രോഹം ചെയ്യുന്ന പുരുഷന്മാരെ തൂക്കിലിടുകയും ശരീരം രാജാവിന്റെ ഇഷ്ടത്തിനു വിടുകയും ചെയ്യുന്ന നിയമഭേദഗതി ഇദ്ദേഹം കൊണ്ടുവന്നു.
ഇതിനു ശേഷവും തൂക്കിക്കൊല്ലലിനു ശേഷം രാജാവിന്റെ ഉത്തരവു പ്രകാരം ശിരച്ഛേദം നടന്നിരുന്നു.
ജോൺ റസ്സലിനെപ്പോലെയുള്ള ആൾക്കാർ പത്തൊൻപതാം നൂറ്റാണ്ടിൽ നിയമപുസ്തകത്തിൽ നിലവിലുള്ള വധശിക്ഷ നൽകാനുള്ള വ്യവസ്ഥകൾ നീക്കം ചെയ്യാൻ ശ്രമിക്കുകയുണ്ടായി.
റോബർട്ട് പീലിന്റെ ശ്രമം കാരണം 1828-ലെ നിയമപ്രകാരം സാധാരണ രാജ്യദ്രോഹക്കുറ്വും കൊലപാതകവും തമ്മിലുള്ള വ്യത്യാസം നിലവിലില്ലാതെയായി.
1839-ലായിരുന്നു ഒരാളെ അവസാനമായി ക്വാർട്ടർ ചെയ്യാനുള്ള വിധിയുണ്ടായതെങ്കിലും ഈ ശിക്ഷ നിയമത്തിൽ നിന്ന് നീക്കം ചെയ്യേണ്ടതില്ല എന്ന് 1864 മുതൽ 1866 വരെ പ്രവർത്തിച്ച റോയൽ കമ്മീഷൻ തീരുമാനിച്ചു.
1839-ലെ ന്യൂപോർട്ട് കലാപത്തിൽ പങ്കെടുത്തവർക്കെതിരേയാണ് ഈ വിധിയുണ്ടായതെങ്കിലും ഇവരെ വധിക്കുന്നതിനു പകരം നാടുകടത്തുകയാണുണ്ടായത്.
വധശിക്ഷകൾ രഹസ്യമായാവണം നടത്തേണ്ടതെന്ന് കമ്മീഷൻ തീരുമാനിച്ചു.
വധശിക്ഷാ പരിഷ്കരണ നിയമം 1868-ൽ പരസ്യ വധശിക്ഷ നിർത്തലാക്കി.
വധശിക്ഷ പൂർണ്ണമായി നിർത്തലാക്കാനുള്ള നിയമം ഇതോടൊപ്പം അവതരിപ്പിക്കപ്പെട്ടുവെങ്കിലും പരാജയപ്പെട്ടു.
1870-ലെ സ്വത്തു കണ്ടുകെട്ടൽ നിയമപ്രകാരം ഈ ശിക്ഷാരീതി നിലവിലില്ലാതെയായി.
സ്വത്തു കണ്ടുകെട്ടൽ നിർത്തലാക്കിയതോടൊപ്പം വധിക്കുന്ന രീതി തൂക്കിക്കൊല്ലൽ മാത്രമാക്കാൻ ഈ നിയമം വ്യവസ്ഥ ചെയ്തു.
എന്നിരുന്നാലും തൂക്കിക്കൊല്ലലിനു പകരം ശിരഛേദം നടത്താനുള്ള തീരുമാനമെടുക്കാനുള്ള രാജാവിന്റെ അധികാരം (1814-ലെ നിയമമനുസരിച്ചുള്ളത്) ഈ നിയമം നിർത്തലാക്കിയിട്ടില്ലായിരുന്നു.
1998-ലെ ക്രൈം ആൻഡ് ഡിസോർഡർ ആക്റ്റ് അനുസരിച്ചാണ് രാജ്യദ്രോഹത്തിനു വധശിക്ഷ നൽകാനുള്ള വ്യവസ്ഥ എടുത്തുകളയപ്പെട്ടത്.
ഫുട്ട്നോട്ടുകൾ
ഗ്രന്ധസൂചിക {{ citation }} :  CS1 maint: numeric names: authors list ( link ) {{ citation }} :  CS1 maint: numeric names: authors list ( link ) {{ citation }} : | first2= missing | last2= ( help ) ; Unknown parameter | unused_data= ignored ( help )
ക്വാർട്ട്സ് ഇംഗ്ലീഷ് വിലാസം https://ml.wikipedia.org/wiki/Quartz
ഫെൽസ്പാർ കഴിഞ്ഞാൽ ഭൂവൽക്കത്തിൽ ഏറ്റവും കൂടുതൽ കാണപ്പെടുന്ന മിനറലാണ് ക്വാർട്ട്സ് (Quartz, വെള്ളാരങ്കല്ല് , സ്ഫടികം, വെങ്കല്ല്, സ്ഫടികക്കല്ല് ).
തുടർച്ചയായ SiO 4 സിലിക്കൺ – ഓക്സിജൻ ടെട്രാഹൈഡ്രൽ ചട്ടക്കൂടാണ് ക്വാർട്ട്സിനുള്ളത്.
ഓരോ ഓക്സിജനും രണ്ടു ടെട്രാഹൈഡ്രകൾ പങ്കുവയ്ക്കുന്നു.
അതിനാൽ മൊത്തത്തിലുള്ള സൂത്രവാക്യം SiO 2 എന്നാണ്.
വിവിധതരം ക്വാർട്ട്സുകളുണ്ട്.
ഇതിൽ പലതും വളരെ മൂല്യമുള്ള രത്നക്കല്ലുകളാണ് .
യൂറോപ്പിലും മദ്ധ്യപൂർവ്വദേശത്തും പലതരം ക്വാർട്ട്സ് പുരാതന കാലം മുതൽ ആഭരണങ്ങളും കൊത്തുപണികളും ഉണ്ടാക്കാൻ ഉപയോഗിക്കുന്നുണ്ട്.
ജർമൻ ഭാഷയിലെ "ക്വാർസ്" എന്ന വാക്കിൽ നിന്നും മിഡിൽ ഹൈ ജർമൻ "ട്വാർക്" എന്ന വാക്കിൽ നിന്നുമാവണം ക്വാർട്ട്സ് എന്ന പദത്തിന്റെ ഉൽപ്പത്തി.
ഇതും കാണുക ഒട്ടിച്ചേർന്ന ക്വാർട്ട്സ് മിനറലുകളുടെ പട്ടിക ഷോക്ക്ഡ് ക്വാർട്ട്സ് ക്വാർട്ട്സ് റീഫ് ഘനനം അവലംബം പുറത്തേയ്ക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) Quartz varieties, properties, crystal morphology.
Photos and illustrations Arkansas quartz , Rockhounding Arkansas Gilbert Hart Nomenclature of Silica , American Mineralogist, Volume 12, pages 383–395, 1927 Queensland University of Technology Archived 2006-02-11 at the Wayback Machine .
Origin of the word quartz.
PDF of Charles Sawyer's cultured quartz process description Terminology used to describe the characteristics of Quartz Crystals when used as oscillators Archived 2007-10-12 at the Wayback Machine .
ക്വിങ്‌ഡാവോ കടൽപ്പാലം ഇംഗ്ലീഷ് വിലാസം https://ml.wikipedia.org/wiki/Qingdao_Bridge
ലോകത്തിലെ ഏറ്റവും നീളം കൂടിയ പാലങ്ങളിലൊന്നാണ് ക്വിങ്‌ഡാവോ ഹൈവാൻ പാലം .
വെള്ളത്തിനു മുകളിലുള്ള ലോകത്തിന്റെ ഏറ്റവും നീളമേറിയ പാലമായ ഇത് ചൈനയിലാണ് സ്ഥിതി ചെയ്യുന്നത്.
രണ്ടു റോഡുകളായി നിർമ്മിച്ചിരിക്കുന്ന ഈ പാലത്തിന് 42.58 കിലോമീറ്റർ നീളമുണ്ട്.
2006 -ലാണ് പാലത്തിന്റെ ഇരുകരയിൽ നിന്നുമായി നിർമ്മാണം ആരംഭിച്ചത്.
2010- ഡിസംബറിലാണ് പാലം നിർമ്മാണം കൂട്ടിമുട്ടിയത്.
ഗതാഗത്തിനായി ആറു വരിപ്പാതയായി ഒരുക്കിയിരിക്കുന്ന ഈ പാലത്തിന് റിക്ടർ സ്കെയിലിൽ 8 വരെയുള്ള ഭൂകമ്പങ്ങളെ ചെറുക്കുവാനുള്ള ശേഷിയുണ്ട്.
കിഴക്കൻ ചൈനയിലെ ജിയാവോഷൗ കടലിടുക്കിനു മുകളിലൂടെയാണ് പാലം നിർമ്മിച്ചിരിക്കുന്നത്.
ഇത് ക്വിങ്‌ഡാവോ, ഹുവാങ്‌ഡാവോ എന്നീ നഗരങ്ങളെ പരസ്പരം ബന്ധിപ്പിക്കുന്ന പാലത്തിന് 5.5 ബില്യൺ ഡോളറാണ് നിർമ്മാണച്ചിലവ്.
അവലംബം പുറത്തേക്കുള്ള കണ്ണികൾ ക്വിങ്‌ഡാവോ കടൽപ്പാലം യൂട്യൂബിൽ
ക്വിക്കിഖ്ട്ടാലുക്
ക്വിക്കിക്ടാലുക് മേഖല (ക്വിക്കിഖ്ടാനി മേഖല അല്ലെങ്കിൽ ബാഫിൻ മേഖല എന്നിങ്ങനെയും അറിയപ്പെടുന്നു) കാനഡയിലെ നുനാവടിന്റെ ഏറ്റവും കിഴക്കുള്ള ഭരണപ്രദേശമാണ്.
ബാഫിൻ ദ്വീപിന്റെ പരമ്പരാഗത ഇനുക്ടിട്ടട് പേരാണ് ക്വിക്കിക്ടാലുക് എന്നത്.
ഔദ്യോഗിക രേഖകളിൽ ക്വിക്കിക്ടാലുക് മേഖല എന്നത് ഏറ്റവും സാധാരണമായി ഉപയോഗിക്കുന്ന പേരാണെങ്കിലും, സ്റ്റാറ്റിസ്റ്റിക്സ് കാനഡ ഉൾപ്പെടെയുള്ള പല പ്രമുഖ പൊതു സ്ഥാപനങ്ങളും ബാഫിൻ മേഖലയെന്ന പഴയ പേരിനാണ് മുൻഗണന നൽകുന്നത്.
18,988 ജനസംഖ്യയും 989,879.35 ചതുരശ്ര കിലോമീറ്റർ (382,194.55 ചതുരശ്ര മൈൽ) വിസ്തൃതിയുമുള്ള ഇത് ആകെയുള്ള മൂന്നു മേഖലകളിലെ ഏറ്റവും കൂടുതൽ ജനസംഖ്യയുള്ളതും വലിപ്പമുള്ളതുമായ മേഖലയാണ്.
ബാഫിൻ ദ്വീപ് , ബെൽച്ചർ ദ്വീപുകൾ , അക്കിമിസ്കി ദ്വീപ് , മാൻസെൽ ദ്വീപ് , പ്രിൻസ് ചാൾസ് ദ്വീപ് , ബൈലോട്ട് ദ്വീപ് , ഡെവൺ ദ്വീപ് , കോൺവാലിസ് ദ്വീപ് , ബാത്തസ്റ്റ് ദ്വീപ് , അമണ്ട് റിംഗ്നസ് ദ്വീപ് , എല്ലെഫ് റിംഗ്നസ് ദ്വീപ് , ആക്സൽ ഹെയ്ബർഗ് ദ്വീപ് , എല്ലെസ്മിയർ ദ്വീപ് , മെൽവില്ലെ ഉപദ്വീപ് , മെൽവില്ലെ ദ്വീപിലെ കിഴക്കൻ ഭാഗം, പ്രിൻസ് ഓഫ് വെയിൽസ് ദ്വീപിന്റെ വടക്കൻ ഭാഗം, സോമർസെറ്റ് ദ്വീപും അതിനിടയിലുള്ള ചെറു ദ്വീപുകളും ഈ മേഖലയിൽ ഉൾപ്പെടുന്നു.
മേഖലാ സീറ്റും പ്രാദേശിക തലസ്ഥാനവും ഇഖ്വാല്യൂട്ട് (ജനസംഖ്യ 7,740) ആണ്.
നുനാവടിന്റെ ഏറ്റവും വടക്ക്, കിഴക്ക്, തെക്കൻ പ്രദേശങ്ങളിലേയ്ക്ക്  ക്വിക്കിക്ടാലുക് മേഖല വ്യാപിച്ചുകിടക്കുന്നു.
ക്വാൽകോം സ്നാപ്ഡ്രാഗൺ സിസ്റ്റസ്-ഓൺ-ചിപ്പുുകളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Qualcomm_Snapdragon_systems-on-chip
ക്വാൽകോം സ്‌നാപ്ഡ്രാഗൺ ചിപ്പുകളുടെ ഒരു പട്ടികയാണിത്.
സ്മാർട്ട്‌ഫോണുകൾ , ടാബ്‌ലെറ്റുകൾ , വാച്ചുകൾ , സ്മാർട്ട്ബുക്ക് ഉപകരണങ്ങൾ എന്നിവയിൽ ഉപയോഗിക്കാൻ ക്വാൽകോം നിർമ്മിച്ച ഒരു സിസ്റ്റം ഓൺ എ ചിപ്പിന്റെ (SoC)ഒരു കുടുംബമാണ് സ്‌നാപ്ഡ്രാഗൺ.
സ്നാപ്ഡ്രാഗൺ എസ് 1 മോഡൽ നമ്പർ ഫാബ് സിപിയു ജിപിയു ഡിഎസ്പി ഐഎസ്പി മെമ്മറി ടെക്നോളജി മോഡം കണക്റ്റിവിറ്റി സാമ്പിൾ ലഭ്യത എംഎസ്എം7225 65 എൻഎം 1 കോർ 528 മെഗാഹെർട്സ് ആം11 (ആംവി6) വരെ: 16കെ + 16കെ എൽ1, എൽ2 ഇല്ല സോഫ്റ്റ്‌വേർ റെൻഡറിങ്ങോടു കൂടിയ 2 ഡി പിന്തുണ (എച്ച്വി‌ജി‌എ) ഹെക്സാഗൺ ക്യുഡിഎസ്പി 5 320 മെഗാഹെക്ട്സ് വരെ 5 എംപി ക്യാമറ വരെ എൽപിഡിഡിആർ(LPDDR) സിംഗിൾ-ചാനൽ 166 മെഗാഹെട്സ് (1.33 ജിബി / സെ.) യു‌എം‌ടി‌എസ് (എച്ച്എസ്പി‌എ); ജിഎസ്എം (ജിപിആർഎസ്(GPRS), എഡ്ജ്(EDGE)) ബ്ലൂടൂത്ത് 2.0 / 2.1 (എക്സ്റ്റേണൽ ബിടിഎസ്4025); 802.11ബി / ജി / എൻ (എക്സ്റ്റേണൽ ഡബ്ല്യൂസിഎൻ1314); ജിപിഎസ്വൺ ജെൻ7; യുഎസ്ബി 2.0 2007 എംഎസ്എം7225 സിഡിഎംഎ (1 × റവ. എ, 1 × ഇവി-ഡോ റവ. എ); യു‌എം‌ടി‌എസ്; ജി.എസ്.എം. എംഎസ്എം7227 1 കോർ 800 മെഗാഹെർട്സ് വരെ ആം11 (ആംവി6): 16കെ + 16കെ എൽ1, 256കെ എൽ2 അഡ്രിനോ 200 226 മെഗാഹെർട്സ് (എഫ്ഡബ്ല്യൂവിജിഎ) 8 എംപി ക്യാമറ വരെ എൽപിഡിഡിആർ(LPDDR) സിംഗിൾ-ചാനൽ 166 മെഗാഹെഡ്സ് (1.33 ജിബി / സെ) യു‌എം‌ടി‌എസ്; ജി.എസ്.എം. ബ്ലൂടൂത്ത് 2.0 / 2.1 (ബാഹ്യ ബിടിഎസ്4025); 802.11b / g / n (ബാഹ്യ ഡബ്ല്യൂസിഎൻ1312); ജിപിഎസ്വൺ ജെൻ(gpsOne Gen)7; യുഎസ്ബി 2.0 2008 എംഎസ്എം7627 സിഡിഎംഎ / യുഎംടിഎസ്; ജി.എസ്.എം. എംഎസ്എം7225A 45എൻഎം 1 കോർ 800 മെഗാഹെർട്സ് കോർടെക്സ്-എ 5 (ആംവി7): 32 കെ + 32 കെ എൽ 1, 256 കെ എൽ 2 അഡ്രിനോ 200 245 മെഗാഹെർട്സ് (എച്ച്വിജിഎ) ഹെക്സാഗൺ ക്യൂഡിഎസ്പി5 350 മെഗാഹെട്സ് 5 എംപി ക്യാമറ വരെ എൽപിഡിഡിആർ(LPDDR) സിംഗിൾ-ചാനൽ 200 മെഗാഹെട്സ് (1.6 ജിബി / സെ) യു‌എം‌ടി‌എസ് (എച്ച്എസ്ഡിപി‌എ, എച്ച്എസ്‌യുപി‌എ, ഡബ്ല്യു-സിഡിഎംഎ), എം‌ബി‌എം‌എസ്; ജി.എസ്.എം. ബ്ലൂടൂത്ത് 4.0 (ബാഹ്യ ഡബ്ല്യൂസിഎൻ2243); 802.11b / g / n (ബാഹ്യ എആർ6003 / 5, ഡബ്ല്യൂസിഎൻ1314); ജിപിഎസ്വൺ ജെൻ7; യുഎസ്ബി 2.0 Q4 2011 എംഎസ്എം7625A സിഡിഎംഎ2000 (1 × ആർടിടി, 1 × ഇവി-ഡു റെൽ.0 / റെവ്.എ / റെവ്.ബി(Rev.B), 1 × ഇവി-ഡു എംസി റെവ്.
എ); യു‌എം‌ടി‌എസ്, എം‌ബി‌എം‌എസ്; ജി.എസ്.എം. എംഎസ്എം7227A 1 GHz വരെ കോർടെക്സ്- എ5 (ആംവി7): 32കെ + 32കെ എൽ1, 256കെ എൽ2 അഡ്രിനോ 200 245 മെഗാഹെർട്സ് (എഫ്ഡബ്യൂവിജിഎ) 8 എംപി ക്യാമറ വരെ യു‌എം‌ടി‌എസ്, എം‌ബി‌എം‌എസ്; ജി.എസ്.എം. എംഎസ്എം7627A സിഡിഎംഎ2000 / യു‌എം‌ടി‌എസ്, എം‌ബി‌എം‌എസ്; ജി.എസ്.എം. എംഎസ്എം7225AB യു‌എം‌ടി‌എസ്: 7.2 എം‌ബിറ്റ് / സെ വരെ, എം‌ബി‌എം‌എസ്; ജി.എസ്.എം. ക്യൂഎസ്ഡി8250 65എൻഎം 1 GHz വരെ സ്കോർപിയോൺ (ആംവി7): 32കെ + 32കെ എൽ1, 256കെ എൽ2 അഡ്രിനോ 200 226 മെഗാഹെർട്സ് (ഡബ്ല്യുഎക്സ്ജിഎ) ഹെക്സാഗൺ ക്യൂഡിഎസ്പി6 600 മെഗാഹെട്സ് 12 എംപി ക്യാമറ വരെ എൽപിഡിഡിആർ സിംഗിൾ-ചാനൽ 400 മെഗാഹെട്സ് യു‌എം‌ടി‌എസ്, എം‌ബി‌എം‌എസ്; ജി.എസ്.എം. ബ്ലൂടൂത്ത് 2.0 / 2.1 (ബാഹ്യ ബിടിഎസ്4025); 802.11ബി / ജി / എൻ (ബാഹ്യ എആർ6003); ജിപിഎസ്വൺ ജെൻ 7; യുഎസ്ബി 2.0 Q4 2008 ക്യൂഎസ്ഡി8650 സിഡിഎംഎ2000 / യു‌എം‌ടി‌എസ്, എം‌ബി‌എം‌എസ്; ജി.എസ്.എം. അവലംബം 1 2 3 4 5 6 7 8 9 10 11 ↑ ↑
ക്വാൽകോം സ്‌നാപ്ഡ്രാഗൺ എൽടിഇ മോഡം ഇംഗ്ലീഷ് വിലാസം https://ml.wikipedia.org/wiki/Qualcomm_Snapdragon_LTE_modem
നിരവധി ഫോണുകൾ , ടാബ്‌ലെറ്റുകൾ , ലാപ്‌ടോപ്പുകൾ , വാച്ചുകൾ , കാറുകൾ എന്നിവയിൽ പോലും കാണപ്പെടുന്ന 4 ജി എൽടിഇ, എൽടിഇ അഡ്വാൻസ്ഡ്, എൽടിഇ അഡ്വാൻസ്ഡ് പ്രോ മോഡങ്ങളുടെ ഒരു ശ്രേണിയാണ് ക്വാൽകോം സ്‌നാപ്ഡ്രാഗൺ എൽടിഇ മോഡം .
ക്വാൽകോം ഗോബി
എക്സ്-സീരീസിലേക്ക് മാറുന്നതിന് മുമ്പ് ക്വാൽകോം ഗോബി സീരീസ് അവരുടെ മോഡം ബ്രാൻഡിംഗായിരുന്നു.
Modem class 3G 3G+/4G 4G LTE 4G LTE Adv. Peak data rate (Mb/s) 3.6 14.4 28.8 42 84 100 150 Modems MDM6270 MDM6200
MDM6600 MDM8200A MDM8215
MDM8220 MDM8225 MDM9200
MDM9215
MDM9600
MDM9615 MDM9225
MDM9625 ക്വാൽകോം 4 ജി എക്സ്-സീരീസ്
ക്വാൽകോം സ്‌നാപ്ഡ്രാഗൺ എക്സ്-സീരീസ് മോഡങ്ങളാണ് 4 ജി എൽടിഇ മോഡങ്ങളുടെ നിലവിലെ ലൈനപ്പ്.
സ്നാപ്ഡ്രാഗൺ എക്സ് 5 എൽടിഇ മോഡം എൽടിഇ ടെക്നോളജി: എൽടിഇ എഫ്ഡിഡി, എൽടിഇ ടിഡിഡി, എൽടിഇ ബ്രോഡ്കാസ്റ്റ് സെല്ലുലാർ ടെക്നോളജി: WCDMA (3C-HSDPA, DC-HSUPA), WCDMA (DC-HSDPA, HSUPA), WCDMA (DC-HSDPA, DC-HSUPA), TD-SCDMA, CDMA 1x, EV-DO, GSM / EDGE ഡൗൺ‌ലിങ്ക് LTE: LTE കാറ്റഗറി 4 (150 Mbit / s).
2x20 മെഗാഹെർട്സ് കാരിയർ അഗ്രഗേഷൻ.
64-QAM വരെ അപ്‌‌ലിങ്ക് LTE: LTE കാറ്റഗറി 4 (50 Mbit / s).
1x20 MHz കാരിയർ അഗ്രഗേഷൻ.
16-QAM വരെ ചിപ്‌സെറ്റുകൾ: സ്‌നാപ്ഡ്രാഗൺ എക്‌സ് 5 എൽടിഇ മോഡം, സ്‌നാപ്ഡ്രാഗൺ 616 പ്രോസസർ, സ്‌നാപ്ഡ്രാഗൺ 415 പ്രോസസർ, സ്‌നാപ്ഡ്രാഗൺ 412 പ്രോസസർ, സ്‌നാപ്ഡ്രാഗൺ 212 പ്രോസസർ അവലംബം ↑ ↑ ↑ ↑
ക്വിക്കാമ ദേശീയോദ്യാനം
ക്വക്കാമ ദേശീയോദ്യാനം ( Portuguese : Parque Nacional do Quiçama or Parque Nacional da Quissama), വടക്കുപടിഞ്ഞാറൻ അൻഗോലയിലെ ഒരു ദേശീയ ഉദ്യാനമാണ്.
ഇത് കിസാമ ദേശീയദ്യാനം എന്ന പേരിലും അറിയപ്പെടുന്നുണ്ട്.
അങ്കോളയിലാകെ പ്രവർത്തിലുള്ള ഏക ദേശീയോദ്യാനം ഇതു മാത്രമാണ്.
അംഗോളൻ ആഭ്യന്തര യുദ്ധത്തിന്റെ ഫലമായി മറ്റു ദേശീയോദ്യാനങ്ങൾ ജീർണ്ണാവസ്ഥയിലായിരുന്നു.
അംഗോളൻ തലസ്ഥാനമായ ലുവാണ്ടയിൽ നിന്ന് ഏകദേശം 70 കിലോമീറ്റർ അകലെയാണ് ഈ ദേശീയോദ്യാനം സ്ഥിതി ചെയ്യുന്നത്.
ദേശീയോദ്യാനം, 3 ദശലക്ഷം ഏക്കറിലധികം (12,000 ചതുരശ്ര കിലോമീറ്റർ) വിസ്തൃതിയിൽ പരന്നുകിടക്കുന്നു.
താരതമ്യപ്പെടുത്തിയാല് ഇതിന് ഐക്യനാടുകളിലെ സംസ്ഥാനമായ റോഡ് ഐലൻഡിൻറെ രണ്ടിരട്ടി വലിപ്പമുണ്ട്.
ക്വിങ്ങ്മിങ്ങ് ഫെസ്റ്റിവൽ ഇംഗ്ലീഷ് വിലാസം https://ml.wikipedia.org/wiki/Qingming_Festival
ഒരു പരമ്പരാഗത ചൈനീസ് ആഘോഷമാണ് ക്വിങ്ങ്മിങ്ങ് ഫെസ്റ്റിവൽ ( ഇംഗ്ലീഷ് : Qingming Festival).
ചിങ്ങ്മിങ്ങ് ഫെസ്റ്റിവൽ എന്നും അറിയപ്പെടുന്നു.
ശവകുടീരങ്ങൾ ശുചിയാക്കുന്ന ദിനം ( Tomb sweeping day) ആണിത്.
ചൈനീസ് , തായ്‌വാൻ , ഹോങ്കോംഗ് , മക്കാവു , മലേഷ്യ , സിംഗപ്പൂർ , ഇന്തോനേഷ്യ , തായ്ലൻഡ് എന്നിവിടങ്ങളിലെ ഹാൻ ചൈനീസ് ആചരിക്കുന്ന പരമ്പരാഗത ചൈനീസ് ഉത്സവമാണ്.
പരമ്പരാഗത ചൈനീസ് ലൂണിസോളാർ കലണ്ടറിന്റെ അഞ്ചാമത്തെ സൗരകാലത്തിലെ ആദ്യ ദിവസമാണ് ഇത് വരുന്നത്.
ഇത് സ്പ്രിംഗ് ഇക്വിനോക്സിനുശേഷം 15-ാം ദിവസമാണ്.
ഒരു നിശ്ചിത വർഷത്തിൽ ഏപ്രിൽ 4 അല്ലെങ്കിൽ 5.
ഈ ദിവസം ചൈനക്കാർ അവരുടെ പൂർവ്വികരുടെ ശവകുടീരങ്ങൾ സന്ദർശിക്കുകയും അവർക്ക് പ്രാർത്ഥനകൾ അർപ്പിക്കുകയും അവിടം വൃത്തിയാക്കുകയും ചെയ്യുന്നു കലാകാരന്മാരുടെ കണ്ണിലൂടെ
പുരാതന ചൈനീസ് പൈന്റിങ്ങായ സാങ്ങ്  സെഡുവന്റെ " ക്വിങ്ങ്മിങ്ങ് റോൾ" കൈഫങ്ങ് നഗരത്തിലെ ആഘോഷം ചിത്രീകരിക്കുന്നത് ഇങ്ങനെ.
Panorama of Along the River During the Qingming Festival , 12th century original by Zhang Zeduan (1085–1145) Panorama of Along the River During the Qingming Festival , an 18th century recreation of the 12th century original അവലംബം
ക്യാറ്റ്മായ് ദേശീയോദ്യാനം
അമേരിക്കൻ ഐക്യനാടുകളിലെ തെക്കൻ അലാസ്കയിൽ സ്ഥിതിചെയ്യുന്ന ഒരു ദേശീയോദ്യാനമാണ് ക്യാറ്റ്മായ് ദേശീയോദ്യാനം (ഇംഗ്ലീഷ്: Katmai National Park and Preserve ).
വാലി ഓഫ് ടെൻ തൗസന്റ് സ്മോക്സും , അലാസ്കൻ തവിട്ട് കരടികളുമാണ് ഈ ദേശീയോദ്യാനത്തിലെ ഒരു പ്രധാന സവിശേഷതകൾ.
4,093,077 acres (6,395.43 sq mi; 16,564.09 km 2 ) , ആണ് ഉദ്യാനത്തിന്റെ ആകെ വിസ്തൃതി.
18ഓളം അഗ്നിപർവ്വതങ്ങൾ ഈ ദേശീയോദ്യാനത്തിന്റെ ഭാഗമാണ്, ഇതിൽ ഏഴെണ്ണം 1900 മുതൽക്കേ സജ്ജീവമായി നിലകൊള്ളുന്നു.
അവലംബം കൂടുതൽ വായനക്ക് Norris, Frank B. (1996) Isolated Paradise: An Administrative History of the Katmai and Aniakchak NPS Units, Alaska , National Park Service പുറത്തേക്കുള്ള കണ്ണികൾ Katmai National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള ക്യാറ്റ്മായ് ദേശീയോദ്യാനം യാത്രാ സഹായി Katmai National Park and Preserve National Park Service site Katmai National Park and Preserve at the National Park Service Alaska Regional Office Katmai: Alaska's Wild Peninsula A film by John Grabowska.
ക്യാറ്റ്സ്കിൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Catskill_Park
അമേരിക്കൻ ഐക്യനാടുകളിലെ ന്യൂയോർക്ക് പട്ടണത്തിൽ നിന്നും 220 കിലോമീറ്റർ അകലെയായി ക്യാറ്റ്സ്കിൽ മൗണ്ടനിൽ സ്ഥിതി ചെയ്യുന്ന ഒരു സംരക്ഷിതവനമേഖലയാണ് ക്യാറ്റ്സ്കിൽ പാർക്ക് .
ഇതിൽ വന്യജീവി സങ്കേതം, സംരക്ഷിത വനം, അഞ്ച് നദികൾ, പത്ത് പർവ്വതങ്ങൾ, ചെറിയ അരുവികൾ എന്നിവ ഉൾക്കൊള്ളുന്നു.
ഇവിടെ നിന്നുമാണ് ന്യൂ യോർക്ക്‌ നഗരത്തിനാവശ്യമായ ജലം ലഭ്യമാക്കുന്നത് .
700,000 ഏക്കറാണ് പാർക്കിന്റെ വിസ്തൃതി.
ന്യൂ യോർക്കിലെ സ്ലൈഡ്‌ മൗണ്ടൻ (Slide Mountain) എന്ന പർവ്വതം ക്യാറ്റ്സ്കിൽ പാർക്കിലാണ് സ്ഥിതി ചെയ്യുന്നത്.
ന്യൂ യോർക്കിലെ ഏറ്റവും വലിയ രണ്ടാമത്തെ പർവ്വതമാണിത്.
ഇത് സമുദ്ര നിരപ്പിൽ നിന്നും 4200 അടി ഉയരത്തിൽ നിലകൊള്ളുന്നു.
ക്യാറ്റ്സ്കിൽ പാർക്കിലേക്കുള്ള പാതയിൽ സ്ഥാപിച്ചിരിക്കുന്ന ബോർഡ് അവലംബം പുറത്തേക്കുള്ള കണ്ണികൾ Archived 2011-07-28 at the Wayback Machine .
Catskill Water Discovery Center Hiking Guide to the Catskill High Peaks Archived 2011-02-27 at the Wayback Machine .
Catskill 3500 Club The Catskill Center for Conservation and Development Catskill Forest Preserve Archived 2018-11-10 at the Wayback Machine .
NY-NJTC: Catskill Park Trail Details and Info
ക്യാൻസിത്ത
ക്യാൻസിത്ത ( ബർമ്മീസ് : ကျန်စစ်သား , pronounced [tɕàɰ̃sɪʔθá] ; also spelt as Kyanzittha അല്ലെങ്കിൽ ഹ്റ്റി-ഹ്ലയിംഗ് ഷിൻ ; 1030 – 1112/13) 1084 മുതൽ 1112/13 വരെയുള്ള കാലത്ത് ബർമ്മയിലെ (മ്യാൻമർ) പഗാൻ രാജവംശം ഭരിച്ചിരുന്ന ഒരു രാജാവും മഹാന്മാരായ ബർമീസ് രാജാക്കന്മാരിൽ ഒരാളുമായി കണക്കാക്കപ്പെടുന്ന വ്യക്തിയാണ്.